REPUBLIKA SRBIJA

NARODNA SKUPŠTINA

01 Broj 06-2/55-19

26. mart 2019. godine

B e o g r a d

**Z A P I S N I K**

**DRUGE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2019. GODINI,**

**ODRŽANE 20, 21. I 26. MARTA 2019. GODINE**

Sednica je počela u 10 časova i 20 minuta.

Sednici je predsedavala Maja Gojković, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovala da sednici prisustvuju 83 narodna poslanika, a primenom elektronskog sistema za glasanje utvrđeno je da su u sali prisutna 142 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Predsednik je obavestila da je javio da će odsustvovati narodni poslanik Đorđe Milićević.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Miroslav Aleksić, Goran Bogdanović, Balša Božović, Dušan Borković, Maja Videnović, Đorđe Vukadinović, Nataša Vučković, Zvonimir Đokić, Vladimir Đukanović, Marko Đurišić, Zoran Živković, Marko Zeljug, Marija Janjušević, Goran Ješić, mr Jadranka Jovanović, Čedomir Jovanović, Milanka Karić, Đorđe Komlenski, Nenad Konstantinović, dr Žarko Korać, Miroslav Lazanski, Vesna Marjanović, Miroslav Markićević, Vesna Marković, Dragan Marković, Tatjana Macura, Ostoja Mijailović, Zoran Milekić, Nenad Milić, Radoslav Milojičić, Žarko Mićin, Nataša Mićić, Dragoljub Mićunović, Branislav Mihajlović, Dejan Nikolić, Srđan Nogo, Bogdan Obradović, Boško Obradović, Sonja Pavlović, Dušan Petrović, Dalibor Radičević, Zoran Radojičić, Saša Radulović, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, dr Ana Stevanović, Marinika Tepić, Goran Ćirić, Srbislav Filipović, mr Goran Čabradi, Aleksandra Čabraja, Gordana Čomić, Dejan Šulkić, Jovan Jovanović, Dušan Milisavljević, Aleksandar Šešelj, Nada Kostić i Vojin Biljić.

Narodna skupština je, većinom glasova (od 159 prisutnih narodnih poslanika, 138 je glasalo za, a 21 nije glasao), usvojila Zapisnik Treće sednice Drugog redovnog zasedanja Narodne skupštine Republike Srbije u 2018. godini održane 30. i 31. oktobra i 2, 5, 6, 7. i 9. novembra 2018. godine.

Zatim je Narodna skupština prešla na utvrđivanje dnevnog reda.

Izjašnjavajući se o predlozima za razmatranje akata, po hitnom postupku, Narodna skupština nije prihvatila: predlog Vlade da se, po hitnom postupku, stavi na dnevni red Predlog zakona o potvrđivanju Akta o osnivanju Azijske infrastrukturne investicione banke, koji je podnela Narodnoj skupštini 6. marta 2019. godine (od 160 prisutnih narodnih poslanika, 160 nije glasalo), predlog Vlade da se, po hitnom postupku, stavi na dnevni red Predlog zakona o izmeni Zakona o upravljanju aerodromima, koji je podnela Narodnoj skupštini 6. marta 2019. godine (od 160 prisutnih narodnih poslanika, jedan je glasao za, a 159 nije glasalo), predlog narodnog poslanika Čedomira Jovanovića da se, po hitnom postupku, stavi na dnevni red Predlog zakona o registrovanim istopolnim zajednicama, koji je podneo Narodnoj skupštini 4. marta 2019. godine (od 160 prisutnih narodnih poslanika, 160 nije glasalo), predlog narodnog poslanika Čedomira Jovanovića da se, po hitnom postupku, stavi na dnevni red Predlog zakona o izmenama i dopunama Porodičnog zakona, koji je podneo Narodnoj skupštini 4. marta 2019. godine (od 160 prisutnih narodnih poslanika, 160 nije glasalo) i predlog narodnog poslanika Čedomira Jovanovića da se, po hitnom postupku, stavi na dnevni red Predlog zakona o rodnom identitetu, koji je podneo Narodnoj skupštini 4. marta 2019. godine (od 160 prisutnih narodnih poslanika, 160 nije glasalo).

Izjašnjavajući se o predlozima za dopunu predloženog dnevnog reda, Narodna skupština nije prihvatila: predloge narodnog poslanika Nemanje Šarovića da se dnevni red sednice dopuni tačkama - Predlog odluke o obrazovanju Anketnog odbora radi utvrđivanja činjenica u vezi sa ubistvom i političkom pozadinom ubistva Zorana Đinđića, koji je podneo Narodnoj skupštini 15. decembra 2016. godine (nakon obrazloženja narodnog poslanika Nemanje Šarovića od 159 prisutnih narodnih poslanika, 18 je glasalo za, jedan se uzdržao, a 140 nije glasalo) i Predlog odluke o obrazovanju Anketnog odbora radi utvrđivanja činjenica i okolnosti u vezi sa pritiscima na državne organe i kršenje zakona tokom izbora za narodne poslanike u Narodnoj skupštini održanih 2016. godine, koji je podneo Narodnoj skupštini 15. oktobra 2018. godine (nakon obrazloženja narodnog poslanika Nemanje Šarovića, od 158 prisutnih narodnih poslanika, 17 je glasalo za, a 141 nije glasao), predlog narodnog poslanika Božidara Delića da se dnevni red sednice dopuni tačkom – Predlog zakona o pravima boraca i porodica poginulih i nestalih boraca, koji je podneo Narodnoj skupštini 16. novembra 2017. godine (nakon obrazloženja narodnog poslanika Božidara Delića, od 158 prisutnih narodnih poslanika, 27 je glasalo za, a 131 nije glasao), predloge narodnog poslanika Vjerice Radeta da se dnevni red sednice dopuni tačkama – Predlog zakona o izmeni Porodičnog zakona, koji je podnela Narodnoj skupštini 15. oktobra 2018. godine (nakon obrazloženja narodnog poslanika Vjerice Radeta, od 158 prisutnih narodnih poslanika, 18 je glasalo za, a 140 nije glasalo) i Predlog zakona o izmenama i dopunama Zakona o izboru narodnih poslanika, koji je podnela Narodnoj skupštini 15. oktobra 2018. godine (nakon obrazloženja narodnog poslanika Vjerice Radeta, od 154 prisutna narodna poslanika, 18 je glasalo za, a 136 nije glasalo), predlog narodnog poslanika Vesne Nikolić Vukajlović da se dnevni red sednice dopuni tačkom – Predlog zakona o stavljanju van snage Zakona o radu, koji je podnela Narodnoj skupštini 15. oktobra 2018. godine (nakon obrazloženja narodnog poslanika Vesne Nikolić Vukajlović, od 155 prisutnih narodnih poslanika, 17 je glasalo za, a 138 nije glasalo), predlog narodnog poslanika Nataše Sp. Jovanović da se dnevni red sednice dopuni tačkom – Predlog zakona o izmenama Zakona o državljanstvu Republike Srbije, koji je podnela Narodnoj skupštini 15. oktobra 2018. godine (nakon obrazloženja narodnog poslanika Nataše Sp. Jovanović, od 155 prisutnih narodnih poslanika, 17 je glasalo za, a 138 nije glasalo), predlog narodnog poslanika Ružice Nikolić da se dnevni red sednice dopuni tačkom – Predlog zakona o izmenama Zakona o presađivanju ljudskih organa, koji je podnela Narodnoj skupštini 15. oktobra 2018. godine (nakon obrazloženja narodnog poslanika Ružice Nikolić, od 155 prisutnih narodnih poslanika, 17 je glasalo za, a 138 nije glasalo), predlog narodnog poslanika Filipa Stojanovića da se dnevni red sednice dopuni tačkom – Predlog zakona o dopunama Zakona o graničnoj kontroli, koji je podneo Narodnoj skupštini 15. oktobra 2018. godine (nakon obrazloženja narodnog poslanika Filipa Stojanovića, od 156 prisutnih narodnih poslanika, 18 je glasalo za, a 138 nije glasalo), predlog narodnog poslanika Tomislava Ljubenovića da se dnevni red sednice dopuni tačkom – Predlog zakona o izmenama i dopunama Zakona o finansijskoj podršci porodici sa decom, koji je podneo Narodnoj skupštini 15. oktobra 2018. godine (od 156 prisutnih narodnih poslanika, 11 je glasalo za, a 145 nije glasalo), predlog narodnog poslanika Dubravka Bojića da se dnevni red sednice dopuni tačkom – Predlog zakona o dopunama Zakona o psihoaktivnim kontrolisanim supstancama, koji je podneo Narodnoj skupštini 15. oktobra 2018. godine (nakon obrazloženja narodnog poslanika Dubravka Bojića, od 159 prisutnih narodnih poslanika, 19 je glasalo za, a 140 nije glasalo), predlog narodnog poslanika Zorana Despotovića da se dnevni red sednice dopuni tačkom – Predlog zakona o izmenama Zakona o podsticajima u poljoprivredi i ruralnom razvoju, koji je podneo Narodnoj skupštini 15. oktobra 2018. godine (nakon obrazloženja narodnog poslanika Zorana Despotovića, od 159 prisutnih narodnih poslanika, 18 je glasalo za, a 141 nije glasao), predlog narodnog poslanika Sreta Perića da se dnevni red sednice dopuni tačkom – Predlog zakona o stavljanju van snage Zakona o izvršenju i obezbeđenju, koji je podneo Narodnoj skupštini 15. oktobra 2018. godine (nakon obrazloženja narodnog poslanika Sreta Perića, od 159 prisutnih narodnih poslanika, 21 je glasao za, a 138 nije glasalo), predlog narodnog poslanika Nikole Savića da se dnevni red sednice dopuni tačkom – Predlog zakona o izmenama i dopunama Zakona o udžbenicima koji je podneo Narodnoj skupštini 15. oktobra 2018. godine (nakon obrazloženja narodnog poslanika Nikole Savića, od 159 prisutnih narodnih poslanika, 20 je glasalo za, a 139 nije glasalo), predloge narodnog poslanika Milana Lapčevića da se dnevni red sednice dopuni tačkama - Predlog zakona o izmenama i dopunama Zakona o podsticajima u poljoprivredi i ruralnom razvoju, koji su Narodnoj skupštini podneli narodni poslanici Milan Lapčević i Dejan Šulkić 2. novembra 2016. godine (nakon obrazloženja narodnog poslanika Milana Lapčevića, od 159 prisutnih narodnih poslanika, dva su glasala za, a 157 nije glasalo), Predlog zakona o izmenama i dopunama Zakona o budžetskom sistemu, koji su Narodnoj skupštini podneli narodni poslanici Milan Lapčević, Gorica Gajić i Dejan Šulkić 5. septembra 2017. godine (nakon obrazloženja narodnog poslanika Milana Lapčevića, od 158 prisutnih narodnih poslanika, dva su glasala za, a 156 nije glasalo), Predlog zakona o izmenama i dopunama Zakona o radu, koji su Narodnoj skupštini podneli narodni poslanici Milan Lapčević, Gorica Gajić i Dejan Šulkić 8. juna 2017. godine (nakon obrazloženja narodnog poslanika Milana Lapčevića, od 157 prisutnih narodnih poslanika, dva su glasala za, a 155 nije glasalo) i Predlog zakona o izmenama i dopunama Zakona o porezu na dodatu vrednost, koji je podneo Narodnoj skupštini 20. oktobra 2016. godine (nakon obrazloženja narodnog poslanika Milana Lapčevića, od 156 prisutnih narodnih poslanika, dva su glasala za, a 154 nisu glasala), predlog narodnog poslanika prof. dr Miladina Ševarlića da se dnevni red sednice dopuni tačkom – Predlog deklaracije o genetički modifikovanim organizmima (GMO) i proizvodima od GMO, koji je podneo Narodnoj skupštini 5. maja 2017. godine (nakon obrazloženja narodnog poslanika prof. dr Miladina Ševarlića, od 156 prisutnih narodnih poslanika, 18 je glasalo za, a 138 nije glasalo), predloge narodnog poslanika Tatjane Macura da se dnevni red sednice dopuni tačkama – Predlog zakona o izmenama i dopunama Zakona o referendumu i narodnoj inicijativi, koji su Narodnoj skupštini podneli narodni poslanici Tatjana Macura, Vladimir Đurić, Aleksandar Stevanović, Ljupka Mihajlovska i Nenad Božić 17. avgusta 2018. godine (od 156 prisutnih narodnih poslanika, 156 nije glasalo) i Predlog zakona o izmenama i dopunama Zakona o finansijskoj podršci porodici sa decom, koji su Narodnoj skupštini podneli narodni poslanici Tatjana Macura, Vladimir Đurić, Aleksandar Stevanović, Ljupka Mihajlovska i Nenad Božić 25. septembra 2018. godine (od 156 prisutnih narodnih poslanika, četiri su glasala za, a 152 nisu glasala), predlog narodnog poslanika Vladimira Đurića da se dnevni red sednice dopuni tačkom – Predlog zakona o regulisanju javnog duga Republike Srbije na ime umanjenja penzija po osnovu Zakona o privremnom načinu utvrđivanja isplate penzija, koji su Narodnoj skupštini podneli narodni poslanici Vladimir Đurić, Tatjana Macura, Aleksandar Stevanović, Ljupka Mihajlovska i Nenad Božić 21. septembra 2018. godine (od 155 prisutnih narodnih poslanika, tri su glasala za, a 152 nisu glasala), predloge narodnog poslanika Aleksandra Stevanovića da se dnevni red sednice dopuni tačkama – Predlog zakona o izmeni Krivičnog zakonika, koji je podneo Narodnoj skupštini 16. oktobra 2018. godine (od 154 prisutna narodna poslanika, 154 nisu glasala) i Predlog zakona o izmeni Zakona o javnom redu i miru, koji je podneo Narodnoj skupštini 16. oktobra 2018. godine (od 154 prisutna narodna poslanika, 154 nisu glasala), predloge narodnog poslanika Zorana Živkovića da se dnevni red sednice dopuni tačkama – Predlog zakona o dopuni Zakona o Vladi, koji je podneo Narodnoj skupštini 25. jula 2016. godine (od 154 prisutna narodna poslanika, jedan je glasao za, a 153 nisu glasala) iPredlog zakona o izmeni Zakona o radu, koji je podneo Narodnoj skupštini 9. decembra 2016. godine (od 155 prisutnih narodnih poslanika, 155 nije glasalo), predlog narodnog poslanika Marijana Rističevića da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za nenamensko trošenje sredstava dodeljenih za predizbornu kampanju, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 156 prisutnih narodnih poslanika, 27 je glasalo za, a 129 nije glasalo), predloge narodnog poslanika Zorana Živkovića da se dnevni red sednice dopuni tačkama – Predlog zakona o dopuni Zakona o izboru predsednika Republike, koji je podneo Narodnoj skupštini 1. novembra 2016. godine (od 156 prisutnih narodnih poslanika, 156 nije glasalo) i Predlog zakona o dopuni Zakona o izboru narodnih poslanika, koji je podneo Narodnoj skupštini 12. januara 2017. godine (od 156 prisutnih narodnih poslanika, 156 nije glasalo), predlog narodnog poslanika Marijana Rističevića da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za posete Narodnoj skupštini Republike Srbije određenih ekstremističkih organizacija i pojedinaca, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 157 prisutnih narodnih poslanika, 11 je glasalo za, a 146 nije glasalo), predloge narodnog poslanika Zorana Živkovića da se dnevni red sednice dopuni tačkama – Predlog zakona o dopunama Zakona o visokom obrazovanju, koji je podneo Narodnoj skupštini 15. oktobra 2018. godine (od 157 prisutnih narodnih poslanika, 157 nije glasalo) i Predlog rezolucije Narodne skupštine o priznanju i osudi genocida nad Jermenima počinjenom u Osmanskom carstvu u periodu od 1915. do 1922. godine, koji je podneo Narodnoj skupštini 16. avgusta 2016. godine (od 157 prisutnih narodnih poslanika, jedan je glasao za, a 156 nije glasalo), predlog narodnog poslanika Marijana Rističevića da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za afere povezane sa bivšim gradonačelnikom Beograda Draganom Đilasom i nenamenskim trošenjem sredstava, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 157 prisutnih narodnih poslanika, 14 je glasalo za, a 143 nisu glasala), predloge narodnog poslanika Zorana Živkovića da se dnevni red sednice dopuni tačkama – Predlog zakona o dopuni Zakona o izboru narodnih poslanika, koji je podneo Narodnoj skupštini 16. avgusta 2016. godine (od 157 prisutnih narodnih poslanika, 157 nije glasalo) i Predlog zakona o izmeni Zakona o finansiranju političkih aktivnosti, koji je podneo Narodnoj skupštini 16. avgusta 2016. godine (od 157 prisutnih narodnih poslanika, 157 nije glasalo), predlog narodnog poslanika Marijana Rističevića da se dnevni red sednice dopuni tačkom – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za afere povezane sa Aleksandrom Jerkov i vezom sa stranim obaveštajnim organizacijama i špijunskim službama, koji je podneo Narodnoj skupštini 4. oktobra 2018. godine (nakon obrazloženja narodnog poslanika Marijana Rističevića, od 157 prisutnih narodnih poslanika, 14 je glasalo za, a 143 nisu glasala), predloge narodnog poslanika Zorana Živkovića da se dnevni red sednice dopuni tačkama – Predlog zakona o planiranju i uređenju prostora i naselja, koji je podneo Narodnoj skupštini 16. avgusta 2016. godine (od 159 prisutnih narodnih poslanika, 159 nije glasalo) i Predlog odluke o obrazovanju Anketnog odbora radi utvrđivanja činjenica i okolnosti koje su dovele do nezakonitog oduzimanja dozvole za rad Akcionarskog društva za osiguranje „Takovo osiguranje“, Kragujevac, koji je podneo Narodnoj skupštini 13. jula 2017. godine (od 159 prisutnih narodnih poslanika, 159 nije glasalo), predloge narodnog poslanika Marijana Rističevića da se dnevni red sednice dopuni tačkama – Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za proglašenje lažne države Kosovo, uticaja koji je na to imalo mišljenje Međunarodnog suda pravde, te povodom toga odgovornosti bivšeg ministra inostranih poslova Vuka Jeremića, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 157 prisutnih narodnih poslanika, 18 je glasalo za, jedan se uzdržao, a 138 nije glasalo) i Predlog odluke o obrazovanju Anketnog odbora Narodne skupštine Republike Srbije radi utvrđivanja činjenica i okolnosti vezanih za izjave Sande Rašković Ivić o Srebrenici i Oluji, koji je podneo Narodnoj skupštini 27. marta 2018. godine (nakon obrazloženja narodnog poslanika Marijana Rističevića, od 159 prisutnih narodnih poslanika, 19 je glasalo za, a 140 nije glasalo).

Narodna skupština je, većinom glasova (od 159 prisutnih narodnih poslanika, 132 su glasala za, 17 protiv, a deset nije glasalo), prihvatila predlog narodnog poslanika Maje Gojković da se obavi:

**zajednički načelni i jedinstveni pretres o:**

- **Predlogu zakona o finansiranju Autonomne pokrajine Vojvodine**, koji su podneli narodni poslanici Nenad Čanak, Olena Papuga i Nada Lazić (broj 400-292/19 od 20. februara 2019. godine) i

- **Predlogu rezolucije Narodne skupštine Republike Srbije o Vojvodini,** koji su podneli narodni poslanici Nenad Čanak, Olena Papuga i Nada Lazić (broj 02-291/19 od 20. februara 2019. godine).

Narodna skupština je, većinom glasova (od 159 prisutnih narodnih poslanika, 133 su glasala za, 17 protiv, a devet nije glasalo), utvrdila dnevni red Druge sednice Prvog redovnog zasedanja Narodne skupštine Republike Srbije u 2019. godini, u celini:

1. **Predlog zakona o finansiranju Autonomne pokrajine Vojvodine**, koji su podneli narodni poslanici Nenad Čanak, Olena Papuga i Nada Lazić (broj 400-292/19 od 20. februara 2019. godine) i

2. **Predlog rezolucije Narodne skupštine Republike Srbije o Vojvodini,** koji su podneli narodni poslanici Nenad Čanak, Olena Papuga i Nada Lazić (broj 02-291/19 od 20. februara 2019. godine).

Zatim je Narodna skupština prešla na rad po utvrđenom dnevnom redu, odnosno na **zajednički načelni i jedinstveni pretres o predlozima akata iz tačaka 1. i 2. dnevnog reda.**

Predsednik Narodne skupštine je, saglasno članu 157. stav 2. i članu 190. Poslovnika Narodne skupštine, otvorila **zajednički načelni i jednstveni pretres o:**

- **Predlogu zakona o finansiranju Autonomne pokrajine Vojvodine** i

- **Predlogu rezolucije Narodne skupštine Republike Srbije o Vojvodini.**

Uvodno izlaganje o predlozima akata podneo je predstavnik predlagača, narodni poslanik Nenad Čanak.

U zajedničkom načelnom i jedinstvenom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, predstavnik predlagača Nenad Čanak (nakon čijeg izlaganja su uzajamno replicirali narodni poslanik dr Aleksandra Tomić i predstavnik predlagača Nenad Čanak), prof. dr Vojislav Šešelj, predsednik Poslaničke grupe Srpska radikalna stranka i Dušan Bajatović, predstavnik Poslaničke grupe SOCIJALISTIČKA PARTIJA SRBIJE (SPS) (nakon čega je predsednik odredila pauzu do 15 časova i 10 minuta).

Posle pauze sednica je nastavljena u 15 časova i 15 minuta.

U nastavku zajedničkog načelnog i jedinstvenog pretresa učestvovali su narodni poslanici: Vjerica Radeta (koja se javila za repliku), Balint Pastor, predsednik Poslaničke grupe Savez vojvođanskih Mađara – Partija za demokratsko delovanje (nakon čega je narodni poslanik Milorad Mirčić, ukazao na povredu člana 68. Poslovnika i zatražio, nakon objašnjenja koje je dao predsedavajući prof. dr Vladimir Marinković, potpredsednik Narodne skupštine, da se Narodna skupština o tome izjasni u Danu za glasanje), predstavnik predlagača Nenad Čanak (kome je replicirao narodni poslanik Dušan Bajatović, nakon čega se za reč javio predstavnik predlagača Nenad Čanak, a zatim su se za reč, po Poslovniku, javili narodni poslanici Vjerica Radeta - ne navodeći član Poslovnika na koji se povreda odnosi i Neđo Jovanović - ukazao na povredu člana 27. Poslovnika, posle čega su se za reč i repliku naizmenično javili predstavnik predlagača Nenad Čanak i narodni poslanik dr Vladimir Orlić), dr Aleksandar Martinović (nakon čega su se za reč, po Poslovniku, javili narodni poslanici Neđo Jovanović - ukazao na povredu člana 107. Poslovnika i Vjerica Radeta - ukazala na povredu člana 27. stav 1. Poslovnika, a zatim su se za repliku javili narodni poslanik dr Vladimir Orlić, predstavnik predlagača Nenad Čanak i narodni poslanik Dušan Bajatović, posle čega je narodni poslanik Nataša Sp. Jovanović ukazala na povrede čl. 107. i 27. Poslovnika, a zatim se za reč javio Branislav Nedimović, ministar poljoprivrede, šumarstva i vodoprivrede), predstavnik predlagača Nenad Čanak (nakon čega su se za reč, po Poslovniku, javili narodni poslanici Neđo Jovanović - ukazao na povredu člana 27. Poslovnika i Vjerica Radeta - ukazala na povredu člana 27. stav 1. Poslovnika, a objašnjenje je dala predsednik Narodne skupštine), dr Milorad Mijatović, predsednik Poslaničke grupe Socijaldemokratska partija Srbije, Marijan Rističević, zamenik predsednika Poslaničke grupe POKRET SOCIJALISTA – NARODNA SELjAČKA STRANKA – UJEDINjENA SELjAČKA STRANKA (nakon čega su uzajamno replicirali narodni poslanici Vjerica Radeta i dr Milorad Mijatović), Nada Lazić, predstavnik Poslaničke grupe Liberalno demokratska partija – Liga socijaldemokrata Vojvodine – SDA Sandžaka i dr Aleksandar Martinović, predsednik Poslaničke grupe Srpska napredna stranka.

Prvog dana rada, sednica je završena u 18,00 časova.

**Drugi dan rada – 21. mart 2019. godine**

Sednica je počela u 10 časova i 10 minuta.

Sednici je predsedavao prof. dr Vladimir Marinković, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 75 narodnih poslanika, a primenom elektronskog sistema za glasanje utvrđeno je da je u sali prisutno 89 narodnih poslanika i da postoje uslovi za rad.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Nataša Sp. Jovanović, predstavnik Poslaničke grupe Srpska radikalna stranka – od predsednika Republike, predsednika Vlade i ministra pravde, Milija Miletić, predstavnik Poslaničke grupe POKRET SOCIJALISTA – NARODNA SELjAČKA STRANKA – UJEDINjENA SELjAČKA STRANKA - od ministra poljoprivrede, šumarstva i vodoprivrede i prim. dr Vlado Babić, predstavnik Poslaničke grupe Srpska napredna stranka – od ministra zdravlja.

Obavestio je da će odsustvovati narodni poslanik Đorđe Milićević.

Prema evidenciji Službe Narodne skupštine sednici nisu prisustvovali, a nisu obavestili predsednika o sprečenosti, narodni poslanici: Veroljub Arsić, Dušan Bajatović, Aleksandra Belačić, Goran Bogdanović, Nenad Božić, Balša Božović, Dušan Borković, Maja Videnović, Đorđe Vukadinović, dr Dijana Vukomanović, Nataša Vučković, Mladen Grujić, prof. dr Zoran Dragišić, Zvonimir Đokić, Vladimir Đukanović, Marko Đurišić, Zoran Živković, Vladan Zagrađanin, Marko Zeljug, Marija Jevđić, Goran Ješić, mr Jadranka Jovanović, Čedomir Jovanović, Petar Jojić, doc. dr Mihailo Jokić, Milanka Karić, Đorđe Komlenski, Nenad Konstantinović, dr Žarko Korać, Radmilo Kostić, Miroslav Lazanski, Miodrag Linta, Aleksandra Majkić, Momčilo Mandić, Marjana Maraš, Vesna Marjanović, Miroslav Markićević, Vesna Marković, Dragan Marković, Tatjana Macura, Ostoja Mijailović, Jelena Mijatović, Zoran Milekić, Nenad Milić, Radoslav Milojičić, Žarko Mićin, Nataša Mićić, Dragoljub Mićunović, Branislav Mihajlović, Ljiljana Mihajlović, Ljupka Mihajlovska, Milutin Mrkonjić, Goran Nikolić, Dejan Nikolić, dr Svetlana Nikolić Pavlović, Srđan Nogo, Bogdan Obradović, Boško Obradović, Marija Obradović, Sonja Pavlović, Dušan Petrović, Mira Petrović, Zoran Radojičić, Saša Radulović, Katarina Rakić, dr Ljubinko Rakonjac, dr Sanda Rašković Ivić, Marina Ristić, Slaviša Ristić, Branka Stamenković, Zdravko Stanković, Miroslava Stanković-Đuričić, Aleksandar Stevanović, dr Ana Stevanović, Marinika Tepić, Novica Tončev, Goran Ćirić, Srbislav Filipović, Fatmir Hasani, mr Goran Čabradi, Aleksandra Čabraja, prof. dr Vojislav Šešelj, Dejan Šulkić, Jovan Jovanović, dr Dragan Vesović, Jelena Vujić Obradović, Dušan Milisavljević, Aleksandar Šešelj, Sandra Božić, Nada Kostić i Vojin Biljić.

U nastavku zajedničkog načelnog i jedinstvenog pretresa učestvovali su narodni poslanici: Dragan Jovanović, predstavnik predlagača Nada Lazić (nakon čijeg izlaganja su uzajamno replicirali narodni poslanik Dragan Jovanović i predstavnik predlagača Nada Lazić), prof. dr Miladin Ševarlić (zatim je narodni poslanik Marijan Rističević - ukazao na povredu člana 106. Poslovnika, a nakon objašnjenja koja je dala predsednik zatražio je da se Narodna skupština, u Danu za glasanje, izjasni o tome), Olena Pauga, Ana Karadžić, Žika Gojković, prof. dr Jahja Fehratović, Vjerica Radeta, prof. dr Marko Atlagić, prof. dr Žarko Obradović, predstavnik predlagača Nenad Čanak (nakon čega su se za repliku javili narodni poslanici prof. dr Žarko Obradović i Vjerica Radeta, a zatim se za reč javio ministar Branislav Nedimović), Milan Lapčević (nakon čijeg izlaganja se za reč javio ministar Branislav Nedimović, kome je replicirao narodni poslanik Milan Lapčević), predstavnik predlagača Nenad Čanak (nakon čijeg izlaganja se za reč javio ministar Branislav Nedimović, kome je replicirao narodni poslanik Milan Lapčević), Aleksandar Marković, predstavnik predlagača Nenad Čanak (nakon čijeg izlaganja su se za reč i repliku naizmenično javili narodni poslanik dr Aleksandar Martinović i predstavnik predlagača Nenad Čanak), Milija Miletić (nakon čijeg izlaganja je narodni poslanik dr Aleksandar Martinović replicirao predstavniku predlagača Nenadu Čanku, a zatim je predsednik, u skladu sa članom 27. i članom 87. st. 2. i 3. Poslovnika, produžila rad Narodne skupštine i posle 18,00 časova), Milorad Mirčić, Jovan Palalić, predstavnik predlagača Nenad Čanak (nakon čijeg izlaganja su uzajamno replicirali narodni poslanik Jovan Palalić i predstavnik predlagača Nenad Čanak), Neđo Jovanović i Nemanja Šarović (nakon čega je predsednik odredila pauzu u trajanju od jednog časa).

Posle pauze sednica je nastavljena u 15 časova i 15 minuta.

U nastavku zajedničkog načelnog i jedinstvenog pretresa učestvovali su narodni poslanici: Milimir Vujadinović, Momo Čolaković, prof. dr Vladimir Marinković (nakon čijeg izlaganja je narodni poslanik Vjerica Radeta ukazala na povredu člana 104. Poslovnika), Jelena Žarić Kovačević, dr Desanka Repac, Aleksandra Maletić, Jasmina Obradović, Radovan Jančić, prim. dr Vlado Babić, Maja Gojković, predstavnik predlagača Nenad Čanak, Ljiljana Malušić, Zoran Bojanić i Bojan Torbica, predstavnik Poslaničke grupe POKRET SOCIJALISTA – NARODNA SELjAČKA STRANKA – UJEDINjENA SELjAČKA STRANKA.

Zatim je predsedavajući prof. dr Vladimir Marinković, potpredsednik Narodne skupštine, zaključio zajednički načelni i jedinstveni pretres.

Drugog dana rada, sednica je završena u 17 časova i 25 minuta.

**Treći dan rada – 26. mart 2019. godine**

Sednica je počela u 10 časova i 10 minuta.

Sednici je predsedavao Veroljub Arsić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 110 narodnih poslanika, a primenom elektronskog sistema za glasanje utvrđeno je da je u sali prisutno 99 narodnih poslanika i da postoje uslovi za rad.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: prof. dr Vojislav Šešelj, predsednik Poslaničke grupe Srpska radikalna stranka – od ministra unutrašnjih poslova, dr Muamer Bačevac, predstavnik Poslaničke grupe Socijaldemokratska partija Srbije – od ministra pravde i Republičkog javnog tužilaštva, Mirjana Dragaš, predstavnik Poslaničke grupe SOCIJALISTIČKA PARTIJA SRBIJE (SPS) - od predsednika Vlade, ministra za rad, zapošljavanje, boračka i socijalna pitanja, ministra odbrane i ministra unutrašnjih poslova, Milija Miletić, predstavnik Poslaničke grupe POKRET SOCIJALISTA – NARODNA SELjAČKA STRANKA – UJEDINjENA SELjAČKA STRANKA - od ministra građevinarstva, saobraćaja i infrastrukture i direktora Puteva Srbije i Aleksandar Marković, predstavnik Poslaničke grupe Srpska napredna stranka - od ministra unutrašnjih poslova.

Predsedavajući je obavestio da su javili da će odsustvovati narodni poslanici Đorđe Milićević i prof. dr Vladimir Marinković.

Prema evidenciji Službe Narodne skupštine sednici nisu prisustvovali, a nisu obavestili predsednika o sprečenosti, narodni poslanici: Miroslav Aleksić, Dušan Bajatović, Goran Bogdanović, prof. dr Snežana Bogosavljević-Bošković, Nenad Božić, Balša Božović, Maja Videnović, Đorđe Vukadinović, dr Dijana Vukomanović, Nataša Vučković, Mladen Grujić, Miljan Damjanović, Zvonimir Đokić, Vladimir Đukanović, Marko Đurišić, Zoran Živković, Tomislav Žigmanov, Vladan Zagrađanin, Marko Zeljug, Marija Janjušević, Goran Ješić, mr Jadranka Jovanović, Nataša St. Jovanović, Čedomir Jovanović, Petar Jojić, doc. dr Mihailo Jokić, Milanka Karić, Nenad Konstantinović, dr Žarko Korać, Miroslav Lazanski, Momčilo Mandić, Vesna Marjanović, Miroslav Markićević, Dragan Marković, Tatjana Macura, Ostoja Mijailović, Zoran Milekić, Nenad Milić, Radoslav Milojičić, Dragoljub Mićunović, Branislav Mihajlović, Ljiljana Mihajlović, Ljupka Mihajlovska, Milutin Mrkonjić, Dejan Nikolić, Srđan Nogo, Bogdan Obradović, Boško Obradović, Sonja Pavlović, Jovan Palalić, Marko Parezanović, Dušan Petrović, Mira Petrović, Zoran Radojičić, Saša Radulović, Katarina Rakić, dr Sanda Rašković Ivić, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, dr Ana Stevanović, Marinika Tepić, Goran Ćirić, Fatmir Hasani, mr Goran Čabradi, Aleksandra Čabraja, Gordana Čomić, Dejan Šulkić, Jovan Jovanović, dr Dragan Vesović, Dušan Milisavljević, Nada Kostić i Vojin Biljić.

Zatim je Narodna skupština nastavila rad i prešla na pretres u pojedinostima o **1. tački dnevnog reda - PREDLOGU ZAKONA O FINANSIRANjU AUTONOMNE POKRAJINE VOJVODINE.**

Predsedavajući Veroljub Arsić, potpredsednik Narodne skupštine, saglasno članu 157. stav 3. Poslovnika, otvorio je pretres Predloga zakona u pojedinostima.

Narodni poslanik Marijan Rističević, pisanim putem 18. marta 2019. godine, povukao je amandmane na članove: 2, 3, 6, 7, 8, 9. i 11. Predloga zakona.

U pretresu o Amandmanu na naslov iznad člana i član 1. koji je podnela narodni poslanik Vjerica Radeta, učestvovali su podnosilac Amandmana i narodni poslanici Nenad Čanak, predstavnik predlagača (kome je replicirala narodni poslanik Vjerica Radeta) i Dragan Šormaz (kome je replicirao narodni poslanik Nenad Čanak, nakon čega su usledile uzajamne replike narodnih poslanika Dragana Šormaza i Nenada Čanka).

U pretresu o Amandmanu na član 2. koji je podnela narodni poslanik Nataša Sp. Jovanović, učestvovali su podnosilac Amandmana i predstavnik predlagača, narodni poslanik Nenad Čanak (nakon čega su usledile uzajamne replike narodnih poslanika Nataše Sp. Jovanović i Nenada Čanka).

U pretresu o Amandmanu na naslov iznad člana i član 3. koji je podnela narodni poslanik Ružica Nikolić, učestvovala je podnosilac Amandmana.

U pretresu o Amandmanu na član 4. koji je podneo narodni poslanik Sreto Perić, učestvovali su podnosilac Amandmana i narodni poslanici Marijan Rističević (posle čega se za reč javio narodni poslanik Nenad Čanak, predstavnik predlagača) Milan Lapčević (kome je replicirao narodni poslanik Nenad Čanak, a zatim su usledile uzajamne replike narodnih poslanika Milana Lapčevića i Nenada Čanka), Dragan Šormaz (kome je replicirao narodni poslanik Nenad Čanak, a zatim su usledile uzajamne replike narodnih poslanika Dragana Šormaza i Nenada Čanka) i Marijan Rističević.

U pretresu o Amandmanu na član 5. koji je podneo narodni poslanik Aleksandar Šešelj, učestvovao je podnosilac Amandmana.

U pretresu o Amandmanu na član 6. koji je podneo narodni poslanik Milorad Mirčić, učestvovao je podnosilac Amandmana.

U pretresu o Amandmanu na naslov iznad člana i član 8. koji je podneo narodni poslanik Nemanja Šarović, učestvovao je podnosilac Amandmana (posle čega su se za reč, po Poslovniku, javili narodni poslanici prof. dr Jahja Fehratović i Nemanja Šarović, koji je ukazao na povredu člana 27. Poslovnika, a posle objašnjenja koje je dao predsedavajući zatražio je da se Narodna skupština, u Danu za glasanje, izjasni o ovoj povredi).

U pretresu o Amandmanu na član 9. koji je podnela narodni poslanik Aleksandra Belačić, učestvovala je podnosilac Amandmana.

U pretresu o Amandmanu na naslov iznad člana i član 10. koji je podneo narodni poslanik Tomislav Ljubenović, učestvovao je podnosilac Amandmana.

U pretresu o Amandmanu na član 11. koji je podneo narodni poslanik Nikola Savić, učestvovao je podnosilac Amandmana.

U pretresu o Amandmanu na član 12. koji je podneo narodni poslanik Zoran Despotović, učestvovali su podnosilac Amandmana i narodni poslanici Nenad Čanak, predstavnik predlagača, Vjerica Radeta i Marijan Rističević.

Zatim je predsedavajući Veroljub Arsić, potpredsednik Narodne skupštine zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

Predsedavajući je, saglasno članu 87. stav 5. Poslovnika Narodne skupštine, odredio utorak, 26. mart 2019. godine, sa početkom u 15 časova i 15 minuta, kao Dan za glasanje, o tačkama dnevnog reda Druge sednice Prvog redovnog zasedanja Narodne skupštine Republike Srbije u 2019. godini.

Posle pauze, sednica je nastavljena u 15 časova i 20 minuta, a primenom elektronskog sistema za glasanje utvrđeno je da je u sali prisutno 138 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje o predlozima akata iz tačaka 1. i 2. dnevnog reda sednice.

**1. tačka dnevnog reda – PREDLOG ZAKONA O FINANSIRANjU AUTONOMNE POKRAJINE VOJVODINE**

Narodna skupština nije prihvatila Predlog zakona, u načelu (od 139 prisutnih narodnih poslanika, devet je glasalo za, 119 protiv, jedan se uzdržao, a 10 nije glasalo).

Narodna skupština nije prihvatila amandmane narodnih poslanika: Vjerice Radeta na naslov iznad člana i član 1. (od 139 prisutnih narodnih poslanika, jedan je glasao za, a 138 nije glasalo), Nataše Sp. Jovanović na član 2. (od 139 prisutnih narodnih poslanika, jedan je glasao za, a 138 nije glasalo), Ružice Nikolić na naslov iznad člana i član 3. (od 139 prisutnih narodnih poslanika, 139 nije glasalo), Sreta Perića na član 4. (od 139 prisutnih narodnih poslanika, 139 nije glasalo), Aleksandra Šešelja na član 5. (od 139 prisutnih narodnih poslanika, 139 nije glasalo), Milorada Mirčića na član 6. (od 139 prisutnih narodnih poslanika, 139 nije glasalo), Miljana Damjanovića na član 7. (od 138 prisutnih narodnih poslanika, 138 nije glasalo), Gordane Čomić na član 7. (od 139 prisutnih narodnih poslanika, 139 nije glasalo) i na član 10. (od 139 prisutnih narodnih poslanika, 139 nije glasalo), Nemanje Šarovića na naslov iznad člana i član 8. (od 139 prisutnih narodnih poslanika, 139 nije glasalo), Aleksandre Belačić na član 9. (od 139 prisutnih narodnih poslanika, 139 nije glasalo), Tomislava Ljubenovića na naslov iznad člana i član 10. (od 139 prisutnih narodnih poslanika, 139 nije glasalo), Nikole Savića na član 11. (od 139 prisutnih narodnih poslanika, 139 nije glasalo) i Zorana Despotovića na član 12. (od 139 prisutnih narodnih poslanika, 139 nije glasalo).

Narodna skupština nije usvojila Predlog zakona o finansiranju Autonomne pokrajine Vojvodine, u celini (od 139 prisutnih narodnih poslanika, osam je glasalo za, 121 protiv, jedan se uzdržao, a devet nije glasalo).

**2. tačka dnevnog reda – PREDLOG REZOLUCIJE NARODNE SKUPŠTINE REPUBLIKE SRBIJE O VOJVODINI**

Narodna skupština nije prihvatila Predlog rezolucije, u načelu (od 140 prisutnih narodnih poslanika, četiri su glasala za, 126 protiv, jedan se uzdržao, a devet nije glasalo).

Narodna skupština nije prihvatila amandmane narodnih poslanika: Vjerice Radeta na naslov Predloga rezolucije (od 140 prisutnih narodnih poslanika, 140 nije glasalo), Marijana Rističevića na naziv Rezolucije i stavove 1, 2, 3, 6, 7, 8. i 9. (od 140 prisutnih narodnih poslanika, jedan je glasao za, a 139 nije glasalo), Milorada Mirčića na stavove 1, 2, 3, 4, 5, 6, 7, 8. i 9. Predloga rezolucije (od 140 prisutnih narodnih poslanika, 140 nije glasalo), Gordane Čomić na stavove 8. i 9. Predloga rezolucije, sa ispravkom (od 140 prisutnih narodnih poslanika, 140 nije glasalo), Ružice Nikolić na stav 9. tačku 1. Predloga rezolucije (od 140 prisutnih narodnih poslanika, 140 nije glasalo), Sreta Perića na stav 9. tačku 2. Predloga rezolucije (od 140 prisutnih narodnih poslanika, 140 nije glasalo), Aleksandra Šešelja na stav 9. tačku 3. Predloga rezolucije (od 140 prisutnih narodnih poslanika, 140 nije glasalo), Nataše Sp. Jovanović na stav 9. tačku 4. Predloga rezolucije (od 140 prisutnih narodnih poslanika, 140 nije glasalo) i Nemanje Šarovića na stav 9. tačku 5. Predloga rezolucije (od 140 prisutnih narodnih poslanika, 140 nije glasalo).

Narodna skupština nije usvojila Predlog rezolucije Narodne skupštine Republike Srbije o Vojvodini, u celini (od 140 prisutnih narodnih poslanika, četiri su glasala za, 129 protiv, a sedam nije glasalo).

Nakon toga, Narodna skupština je, saglasno članu 103. stav 6. Poslovnika, prešla na odlučivanje o povredama Poslovnika na koje su, u toku sednice, ukazali narodni poslanici.

Narodna skupština je odlučila da nije bilo povrede: člana 68. Poslovnika, na koju je ukazao narodni poslanik Milorad Mirčić, na sednici 20. marta 2019. godine, u 15 časova i 39 minuta (od 140 prisutnih narodnih poslanika, 140 nije glasalo), člana 106. Poslovnika, na koju je ukazao narodni poslanik Marijan Rističević, na sednici 21. marta 2019. godine, u 10 časova i 43 minuta (od 133 prisutna narodna poslanika, jedan je glasao za, a 132 nisu glasala) i člana 27. Poslovnika, na koju je ukazao narodni poslanik Nemanja Šarović, na sednici 26. marta 2019. godine, u 12 časova i 25 minuta (od 133 prisutna narodna poslanika, 133 nisu glasala).

Pošto je Narodna skupština obavila razmatranje i odlučivanje o svim tačkama dnevnog reda sednice, predsedavajući Veroljub Arsić, potpredsednik Narodne skupštine je, saglasno članu 102. Poslovnika, zaključio Drugu sednicu Prvog redovnog zasedanja Narodne skupštine Republike Srbije u 2019. godini.

Sednica je zaključena u 15 časova i 30 minuta.

GENERALNI SEKRETAR PREDSEDNIK

Srđan Smiljanić Maja Gojković